

Врз основа на член 40 од Статутот на Општина Кочани („Службен гласник на Општина Кочани бр.12/2020) , член 3 став 3 од Законот за младинско учество и младински политики („Службен веник на РСМ“ бр.10/2020) и Прирачникот за локални младински совети, Локалниот младински совет на Општина Кочани ја предлага следната

**Годишна Програма за работа на Локалниот младински совет**

**на Општина Кочани**

**(мај-декември 2022)**

Младите се иницијатори и носители на општествените промени, како во државата така и на локално ниво во општина Кочани. Младите се извор на иде и иновации, потенцијал кој треба да се искористи и насочи кон социјален, економски, културен и еколошки развој на општината. Програмата на Локалниот младински совет има за цел да изгради партнерство помеѓу институциите, граѓанските здруженија и невладини организации, градоначалникот и Советот на Општина Кочани, и пред се младите лица од Кочани за поголема инклузивност, социјален дијалог и интегрираност на младите во носењето на идните политики за младите во општина Кочани.

Според Законот за младинско учество и младински политики терминот млади се однесува на сите лица на возраст од 15 до 29 години, а терминот „младинско учество“ претставува процес кој овозможува на младите учество и заедничко носење на одлуки за политиките и програмите кои директно или индиректно го обликуват животот на младите лица на национално или локално ниво.

Годишната програма е во насока на остварување на одредени тематски области дефинирани во Националната стратегија за млади на Република Северна Македонија 2016-2025, цели дефинирани на Јавната трибина за утврдување на прироритетите на младите во Кочани, Локалната стратегија на млади 2019-2023 година, прилагодени на локално ниво за потребите на младите во општина Кочани.

Тематски области на Годишната програма за работа на Локалниот младински совет

* Младинско учество и едукција на млади
* Култура
* Спорт
* Екологија

**Младинско учество** воспоставување на консултативен процес во донесување на одлуки за младите и активно учествуваат во општествените процеси кои се од нивни интерес. Младинското учество треба да биде клучен механизам кој ќе води до подобрување на квалитетот на животот на младите во општината, преку еднаква вклученост на жените и мажите и етничките заедници кои живеат во општината во креирањето, донесувањето и реализацијата на политиките кои се од интерес на младите.

**Едукација на младите** преку вклучување на младите лица од општината во работилници и семинари за едукација на младото население во области кои ќе бидат од нивна корист и општо добро на заедницата.

**Културата** е фактор кој го поттикнува социјалниот развој кај младите, ја зголемуува општествената поврзаност и ја профилира сликата на една општина. На културен план младите можат да придонесат во повеќе области вклучувајки музика, театар, уметност, фестивали и поддршка во културни настани во општината. Тоа подразбира волонтерство во организацијата, планирање и реализирање на настани, поддршка на локална група на млади и индивидуалци кои делуваат во областа на културата.

**Екологија** претставува основа за здрав живот и здрава животна средина. Во годишната програма за работа акцент ќе се стави на организирање на акции за пошумување и расчистување на околината од смет. Воедно и вклученост на младите во општината во едукации за значењето на екологијата и здравата животна средина и поддршка во реализација на проекти од екологијата на еколошки граѓански здруженија и организации.

**Спорт** во оваа област се дефинира повремено организирање и учество во спортски активности наменети за младите и повозрасното население заради промоција на здрав живот, подобрување на физичката и менталната благосостојба на младите и насочување кон здрав начин на живот.

Акциски план за работа на Локалниот младински совет на Општина Кочани за период мај - декември 2022

|  |  |  |  |  |  |
| --- | --- | --- | --- | --- | --- |
| Активност | Цели | Резултати | Имплементација | Период на реализација | Буџет на млади |
| **Тема 1:**  Младинско учество | Вклучување на младите во активности поврзани со младински активизам во општината | Учество во активности и настани поврзани со младите | Општина Кочани, ЛМС, Грѓански здруженија, улилишта и млади лица од општината | Мај-декември 2022  Континуиран и по потреба |  |
| **Тема 1:**  Работилни за родова сензибилност | Запознавање на младите со родова сензибилност и еднакво учество на жените и мажите |  | ЛМС, Комисија за еднакви можности на жените и мажите | Мај 2022 |  |
| **Тема 1:**  Обуки за Прва помош | Запознавање на младите со Првата поош како животоспасувачка техника | Обучени млади лица со основни техники за пружање на ПП | ЛМС, училишта од Кочани, ОО на Црвен крст – Кочани | Мај 2022 |  |
| **Тема 1:**  Работилници за ментално здравје | Важноста на менталното здравје кај младите и техники за справување со стрес, вознемиреност... | Едуцирани млади лица преку работилни за ментално здравје | ЛМС, училишта од Кочани, ОО на Црвен крст – Кочани | Септември 2022 |  |
| **Тема 1:**  Работилница за болести на зависности | Работилница за запознавање со болести на зависности (дрога, алкохол, цигари) | Подигање на свеста за штетноста на пороците | ЛМС, училишта од Кочани, МВР | Октомври 2022 |  |
| **Тема 2**  **Култура** | Вклучување на младите во културниот живот на Кочани | Учество во манфиестации организирање на културни настани | Општина Кочани, ЛМС, здруженија и организации | мај-декември 2022  Континуиран и по потреба |  |
| **Тема 2:**  **Драмски аматерски фестивал** | Поддршка во реализација на ДАФ | Учество во фестивалската организација | ЛМС и млади од Кочани | Мај 2022 |  |
| **Организирање на уличен фестивал за Денот на младите** | Учество на локални бендови, анимирање на млади лица | Реализација на фестивалот | Општина Кочани, ЛМС | Август 2022 |  |
| **Тема 3:**  **Екологија** | Еколошка активност на младите | Вклучување на младите во еко-активности | Општина Кочани, ЛМС, улилишта и еколошки организации | Мај – декември 2022  Континуирано/по потреба |  |
| **Акција за чистење на околината** | Расчистување на месноста „Бавчалук“ | Чиста и здрава животна средина | ЛМС, училишта и еколошки организации/ млади | Јуни 2022 |  |
| **Есенска акција за пошумување** | Есенско засадување на дрвца | Засадени 400 садници дрвца од најразличен вид | Општина Кочани, ЛМС, училишта и еколошки организации/ млади | Октомври/ноември 2022 |  |
| **Тема 4:**  **Спорт** | Вклучување и организирање на спортски настани | Учество и поддршка на спортски активности | ЛМС, млади лица | Мај-декември  Континуирано / по потреба |  |

**Начин на финансирање**

Според Законот за младинско учество и младински политики од Буџетот на Општина Кочани треба да се издвојуваат средства од 0,1% на годишно ниво.

Финансиските средства за реализација на Годишната програма за работа на ЛМС за 2022 година се обезбедени од Буџетот на Општина Кочани за 2022 година во износ од 100.000,oo денари со можност и за други изворни на финансирање.

**Извршител на програмата**

Задолжен за извршување на активностите предвидени во оваа Програма е Локалниот младински совет, во соработка со Општина Кочани и службеникот за млади во Општина Кочани.

Локалниот младински совет во соработка со службеникот за млади во Општина Кочани на годишно ниво изработуваат извештај за работа на ЛМС и реализација на предвидените активности во програмата.

**Завршни одредби**

Годишната програма за работа на ЛМС – Кочани влегува на сила од денот на објавување во „Службен гласник на Општина Кочани.

Локален младински совет на

Општина Кочани

Претседател: Иле Матеничарски

Кочани 2022 година